CELEX: 32021R1116
Language: da
Date: 2021-06-28 00:00:00
Title: Rådets forordning (EU) 2021/1116 af 28. juni 2021 om tildeling af fiskerimuligheder, der fastsættes i gennemførelsesprotokollen til fiskeripartnerskabsaftalen mellem Den Gabonesiske Republik og Det Europæiske Fællesskab (2021-2026)

8.7.2021   
               
               
                  DA
               
               
                  Den Europæiske Unions Tidende
               
               
                  L 242/1
               
            
         RÅDETS FORORDNING (EU) 2021/1116
         af 28. juni 2021
         om tildeling af fiskerimuligheder, der fastsættes i gennemførelsesprotokollen til fiskeripartnerskabsaftalen mellem Den Gabonesiske Republik og Det Europæiske Fællesskab (2021-2026)
         RÅDET FOR DEN EUROPÆISKE UNION HAR —
         under henvisning til traktaten om Den Europæiske Unions funktionsmåde, særlig artikel 43, stk. 3,
         under henvisning til forslag fra Europa-Kommissionen, og
         ud fra følgende betragtninger:
         
                     (1)
                  
                  
                     Fiskeripartnerskabsaftalen mellem Den Gabonesiske Republik og Det Europæiske Fællesskab (1) (»aftalen«), der blev godkendt i henhold til Rådets forordning (EF) nr. 450/2007 (2), trådte i kraft den 11. juni 2007. Protokollen om fastsættelse af fiskerimulighederne og den finansielle modydelse i henhold til fiskeripartnerskabsaftalen mellem Den Europæiske Union og Den Gabonesiske Republik (3), der blev undertegnet den 24. juli 2013 (»protokollen af 2013«), udløb den 23. juli 2016.
                  
               
                     (2)
                  
                  
                     Kommissionen har på Unionens vegne ført forhandlinger om en ny gennemførelsesprotokol til fiskeripartnerskabsaftalen mellem Den Gabonesiske Republik og Det Europæiske Fællesskab (2021-2026) med en varighed på fem år (»protokollen«).
                  
               
                     (3)
                  
                  
                     Disse forhandlinger resulterede i, at protokollen blev paraferet den 10. februar 2021.
                  
               
                     (4)
                  
                  
                     Rådet vedtog afgørelse (EU) 2021/1117 (4) den 28. juni 2021 om undertegnelse og midlertidig anvendelse af protokollen med forbehold af senere indgåelse.
                  
               
                     (5)
                  
                  
                     De fiskerimuligheder, der fastsættes ved protokollen, bør fordeles mellem medlemsstaterne for hele protokollens anvendelsesperiode.
                  
               
                     (6)
                  
                  
                     Denne forordning bør træde i kraft hurtigst muligt i betragtning af den økonomiske betydning, der er knyttet til Unionens fiskeri i Gabons fiskerizone, og behovet for i videst muligt omfang at begrænse varigheden af afbrydelsen af sådanne fiskeriaktiviteter.
                  
               
                     (7)
                  
                  
                     Protokollen finder midlertidig anvendelse fra dens undertegnelse for at gøre det muligt for Unionens fartøjer på ny at bedrive fiskeri i Gabons fiskerizone. Denne forordning bør derfor finde anvendelse fra samme dato —
                  
               VEDTAGET DENNE FORORDNING:
         
            Artikel 1
            De fiskerimuligheder, der fastsættes ved gennemførelsesprotokollen til partnerskabsaftalen om fiskeri mellem Den Gabonesiske Republik og Det Europæiske Fællesskab (2021-2026) (»protokollen«), fordeles mellem medlemsstaterne som følger:
            
                        a)
                     
                     
                        notfartøjer til tunfiskeri:
                        
                                    Spanien:
                                 
                                 
                                    15 fartøjer
                                 
                              
                                    Frankrig:
                                 
                                 
                                    12 fartøjer
                                 
                              
                  
                        b)
                     
                     
                        stangfiskerfartøjer til tunfiskeri:
                        
                                    Spanien:
                                 
                                 
                                    5 fartøjer
                                 
                              
                                    Frankrig:
                                 
                                 
                                    1 fartøj
                                 
                              
                  
                        c)
                     
                     
                        trawlere:
                        
                                    Spanien:
                                 
                                 
                                    4 fartøjer.
                                 
                              
                  
         
            Artikel 2
            Denne forordning træder i kraft dagen efter offentliggørelsen i Den Europæiske Unions Tidende.
            Den finder anvendelse fra datoen for undertegnelsen af protokollen.
         
         
            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Luxembourg, den 28. juni 2021.
            
               
                  På Rådets vegne
               
               M. do C. ANTUNES
               
                  Formand
               
            
         
         
            (1)  EUT L 109 af 26.4.2007, s. 3.
         
            (2)  Rådets forordning (EF) nr. 450/2007 af 16. april 2007 om indgåelse af en fiskeripartnerskabsaftale mellem Den Gabonesiske Republik og Det Europæiske Fællesskab (EUT L 109 af 26.4.2007, s. 1).
         
            (3)  EUT L 250 af 20.9.2013, s. 2.
         
            (4)  Rådets afgørelse (EU) 2021/1117 af 28. juni 2021 om undertegnelse på Unionens vegne og om den midlertidige anvendelse af gennemførelsesprotokollen til fiskeripartnerskabsaftalen mellem Den Gabonesiske Republik og Det Europæiske Fællesskab (2021-2026) (se side 3 i denne EUT).